laion/Wikipedia-Exotic huggingface dataset:
ცენზურა

ცენზურა (ლათ. censura) — ბეჭდვითი, მუსიკალური თუ სასცენარო ნაწარმოებების, სახვითი ხელოვნების, კინო- და ფოტონამუშევრების, ტელე- და რადიოგადაცემების, ვებ-საიტებისა თუ პორტალების და ზოგიერთ შემთხვევაში, კერძო მიმოწერის შინაარსა და გავრცელებაზე კონტროლი სახელმწიფო ზედამხედველობითი ორგანოს მიერ, რათა არ მოხდეს იმ იდეებისა თუ ცნობების გავრცელება, რომელებიც ამა თუ იმ ხელისუფლებას საზიანოდ ან არასასურველად მიაჩნია. ადამიანის უფლებები ხურცილავა.ს, ქართული საბჭოთა ენციკლოპედია, ტ. 11, თბ., 1987. — გვ. 194. O'Reilly, Robert C. & Parker, Larry. "Censorship or Curriculum Modification?" Paper presented at a School Boards Association, 1982, 14 p. Hendrikson, Leslie. "Library Censorship: ERIC Digest No. 23." ERIC Clearinghouse for Social Studies/Social Science Education, Boulder, Colorado, November 1985. ↑ OpenNet Initiative "Summarized global Internet filtering data spreadsheet", 8 November 2011 and "Country Profiles" ↑ Internet Enemies დაარქივებული 2012-03-23 საიტზე Wayback Machine. , Reporters Without Borders (Paris), 12 March 2012
საბათლო

საბათლო (ყოფ. წითელი საბათლო) — სოფელი აღმოსავლეთ საქართველოში, კახეთის მხარის დედოფლისწყაროს მუნიციპალიტეტში. თემის ცენტრი. მდებარეობს მდინარე ალაზნის მარჯვენა ნაპირზე, ზღვის დონიდან 210 მეტრზე. დედოფლისწყაროდან დაშორებულია 70 კილომეტრით. 1918 წელს მუსავატელებმა აზერბაიჯანის რესპუბლიკაში 36 სოფლის სომხური მოსახლეობა აყარეს და ბედის ანაბარა დატოვეს. ლტოლვილ სომეხთა დიდი ნაწილი 1922 წელს მდინარე ალაზნის მარჯვენა მხარეს ჩამოსახლდა. დასახლებას მათ თავიანთი მშობლიური სახელი, საბათლო უწოდეს, ხოლო შემდეგ წითელი საბათლო დაარქვეს. 2014 წლის აღწერის მონაცემებით სოფელში ცხოვრობს 391 ადამიანი. ქართული საბჭოთა ენციკლოპედია, ტ. 11, თბ., 1987. — გვ. 318. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს ფოსტა — 1805. <a href="https://wikidata.org/wiki/Track:Q12869041"></a> ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 143. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 127. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სამრეკლო (დედოფლისწყაროს მუნიციპალიტეტი)

სამრეკლო (2011 წლის 30 აგვისტომდე — ჯაფარიძე, სეჩენოვკა) — სოფელი აღმოსავლეთ საქართველოში, კახეთის მხარის დედოფლისწყაროს მუნიციპალიტეტში. თემის ცენტრი. მდებარეობს შირაქის ვაკეზე, ზღვის დონიდან 810 მეტრზე. დედოფლისწყაროდან დაშორებულია 2 კილომეტრით. XX საუკუნის დასაწყისში ნიკოლოზ II-მ შირაქის ველის აღმოსავლეთ ნაწილში ჩამოასახლა ზაპოროჟიელი ურჩი კაზაკები, რომლებმაც ახალ დასახლებას სეჩენოვკა უწოდეს. 1921 წლის შემდეგ აქ ჩამოსახლდნენ ზემო მაჩხაანისა და მირზაანის მაცხოვრებლები. ამ სოფელს გასაბჭოებულ საქართველოში რევოლუციონერ ა. ჯაფარიძის (ახლანდელი სამრეკლო) სახელი ეწოდა. 2014 წლის აღწერის მონაცემებით სოფელში ცხოვრობს 1786 ადამიანი. სოფლის ტერიტორიაზე მდებარეობს არაერთი არქიტექტურული და არქეოლოგიური ძეგლი: სამრეკლოს ენამთის გორასამარხი — არქეოლოგიური ძეგლი თამარის გორა — არქეოლოგიური ძეგლი სამრეკლოს ნამოსახლარი — არქეოლოგიური ძეგლი სამრეკლოს ნამოსახლარი გორა — არქეოლოგიური ძეგლი სამრეკლოს წმინდა ელიას სამლოცველო — არქიტექტურული ძეგლი; სამრეკლოს წმინდა სერაფიმის (საროველის) ეკლესია — არქიტექტურული ძეგლი. ქართული საბჭოთა ენციკლოპედია, ტ. 11, თბ., 1987. — გვ. 546. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს ფოსტა — 1805. <a href="https://wikidata.org/wiki/Track:Q12869041"></a> ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 232. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 139. ↑ საქართველოოს პრეზიდენტის ბრძანებულება N478, 2011 წლის 30 აგვისტო ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II ↑ საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 312-316.
მაზარ-ი-შარიფი

მაზარ-ი-შარიფი (სპარს. مزار شریف — „წმინდა აკლდამა“) — სიდიდით მეოთხე ქალაქი ავღანეთში. ქალაქის მოსახლეობა 2006 წლის მონაცემებით არის 300 600. მაზარ-ი-შარიფი არის ბალხის პროვინციის დედაქალაქი. ავღანეთის ქალაქების სია
ანი-ფრიდ ლიუნგსტადი

ანი-ფრიდ ლიუნგსტადი (შვედ. Anni-Frid Lyngstad; დ. 15 ნოემბერი 1945) — ნორვეგიაში დაბადებული შვედი პოპ- და ჯაზ-მომღერალი, ჯგუფ ABBA-ს წევრი. ანი-ფრიდ ლიუნგსტადი დაიბადა 1945 წლის 15 ნოემბერს, თვრამეტი წლის სიუნი ლიუნგსტადისა და გერმანელი სამხედრო მოსამსახურის, ალფრედ ჰეიზის რომანის შედეგად, რომელიც ნორვეგიაში იმყოფებოდა, გერმანული საოკუპაციო ჯარების შემადგენლობაში. ეს მოხდა მეორე მსოფლიო ომის ბოლოს. 1947 წელს ფრიდმა ბებიასთან ერთად დატოვა ნორვეგია, რადგან ყველას ძალიან ცუდი რეაქცია ჰქონდა იმის გამო რომ მის დედას გერმანელ ოკუპანტთან ჰქონდა ურთიერთობა. ამის გამო მათ აღარ შეეძლოთ ნორვეგიაში დარჩენა. ასე აღმოჩნდა იგი შვედეთში თავის მეორე ბებიასთან. მისი დედაც გადავიდა შვედეთში და ცოტა ხნით მუშაობდა იქ სანამ არ დაიღუპა 21 წლის ასაკში. მამა დაპირდა მათ რომ ომის შემდეგ დაბრუნდებოდა ნორვეგიაში, თუმცა არ შეუსრულებია ეს პირობა, ალბათ იმიტომ რომ არ იყო დარწმუნებული ფრიდის არსებობაში. ფრიდს ბებია ზრდიდა, რომელსაც მარტოს ბევრი მუშაობა უხდებოდა შვილიშვილის გამოსაკვებად. ფრიდს ეგონა რომ მამამისი აღარ იყო ცოცხალი, თუმცა 1977 წელს გაარკვია რომ ეს არ იყო ასე, და რომ იგი გერმანიაში ცხოვრობდა. მათ რამდენიმეჯერ ნახეს ერთმანეთი, თუმცა დღეისათვის არ აქვთ ურთიერთობა. ფრიდმა მომღერლის კარიერა 1958 წელს დაიწყო 13 წლის ასაკში. შემდეგ იგი შეუერთდა ერთ-ერთ ჯგუფს, რომელიც ჯაზს უკრავდა. 1963 წელს შექმნა თავისი საკუთარი ჯგუფი „Anni-Frid Four“. 2005 წლის ნოემბერში, როდესაც ფრიდი სამოცი წლის იუბილეს აღნიშნავდა, სტუდია Universal Records-მა გამოუვა დისკების კრებული სადაც შესული იყო მისი ყველა სიმღერა, ასევე DVD მისი ბიოგრაფიითა და რამდენიმე ცნობილი კლიპით. 1963 წლის, 3 აპრილს, 17 წლის ფრიდი ცოლად გაჰყვა რეგნარ ფრედრიკსონს. მათ ორი შვილი ეყოლათ: ჰანს რეგნარ ფრედრიკსონი (დაბ. 1963 წ. 26 იანვარი) და ენ ლიზა-ლოტე ფრედრიკსონი (დაბ. 1967 წ. 25 თებერვალი). ფრიდი და რეგნარი მალე დაშორდნენ ერთმანეთს მეორე შვილის დაბადების შემდეგ, მათი გაყრა ოფიციალურად 1970 წლის 19 მაისს მოხდა. სწორედ ამ დღეს დაიღუპა ფრიდის ბებია, რომელიც 71 წლის იყო. 1969 წელს ფრიდი შეხვდა ბენი ანდერსონს, ისინი მალე დაინტერესდნენ ერთმანეთით. 1971 წლიდან ისინი ერთად ცხოვრობდნენ, თუმცა ოფიციალურად მხოლოდ 1978 წლის, 6 ოქტომბერს იქორწინეს, როდესაც ABBA თავისი პოპულარობის მწვერვალზე იყო. მათი ქორწინება მხოლოდ 3 წელს გაგრძელდა და ისინი 1981 გაშორდნენ. 1982 წელს მან დატოვა შვედეთი და ლონდონში წავიდა. 1984 წელს გამოვიდა მისი ალბომი „Shine“, პარიზში. 1986 წელს იგი კვლავ დაბრუნდა შვედეთში სადაც დღემდე ცხოვრობს. 1992 წელს ფრიდმა იქორწინა თავის დიდი ხნის მეგობარზე, პრინც ჰეინრიხ რუცო რეის ფონ პლაუნზე. მას შემდეგ ფრიდს ოფიციალურად ჰქვია პრინცესა ანი-ფრიდ რეის ფონ პლაუნი. პრინცი ჰეინრიხი 1999 წელს დაიღუპა კიბოსგან. ერთი წლით ადრე კი ფრიდის შვილი ლისა-ლოტა დაიღუპა ავტოკატასტროფაში, დეტროიტის მახლობლად. 1971 — Frida 1972 — Anni-Frid Lyngstad / Min Egen Stad (ფირფიტების ნაკრები) 1975 — Frida Ensam 1982 — Something's Going On 1984 — Shine 1991 — Pa Egen Hand (კომპაკტ დისკების ნაკრები) 1993 — Tre Kvart Fran Nu (კომპაკტ დისკების ნაკრები) 1996 — Djupa Andetag 1997 — Frida 1967-1972 1998 — Frida - The Mixes 1998 / 2000 — Svenska Popfavoriter - Frida /14 Hits (კომპაკტ დისკების ნაკრები) 2001 — The Collection (კომპაკტ დისკების ნაკრები) 2005 — FRIDA 4CD + DVD ABBA-ს ოფიციალური საიტი ფრიდა საიტზე Europopmusic.eu
მრუშობა

მრუშობა, მრუშება, მეუღლის ღალატი — ძველ საქართველოში სქესობრივი კავშირი ცოლისა სხვა კაცთან ან ქმრისა — სხვა ქალთან, „მეუღლიანის ბოზობა“ (საბა). საეკლესიო სამართალი მრუშობისთვის სასჯელად 15 წელს უზიარებლად ყოფნას აწესებდა. საერო სამართლითა და ზნეობით მრუშობა ქმარს დიდ დანაშაულად არ ეთვლებოდა; მოღალატე ცოლს კი ქმარი გაეყრებოდა და მის საყვარელ კაცზედაც შურს იძიებდა. სიძვა ჯავახიშვილი ივ., ქართული სამართლის ისტორია, წგნ. 2, ნაკვ., ტფ., 1929 ფუტკარაძე ი., ქსე, ტ. 7, გვ. 173, თბ., 1984
მრჩობლედი

მრჩობლედი — ქართული ლექსის სახეობა, რომელიც მოსაზღვრე რითმით შეწყობილი წყვილი ტაეპისაგან შედგება. მრჩობლედისთვის არ არის განსაზღვრული არც სალექსო სტრიქონის საზომი და არც წყვილ ტაეპთა რაოდენობა. შემდეგში მრჩობლედს უწოდებდნენ ნებისმიერ ორტაეპიან ლექსსაც. მიქაძე გ., ქართული საბჭოთა ენციკლოპედია, ტ. 7, თბ., 1984. — გვ. 173. მიქაძე გ., ნარკვევები ქართული პოეტიკის ისტორიიდან, თბ., 1974.
ჯენი გერჰარდტი

„ჯენი გერჰარდტი“ (ინგლ. Jennie Gerhardt) ამერიკელი მწერლის თეოდორ დრაიზერის რომანი, რომელიც 1911 წელს გამოქვეყნდა. რომანში მწერალი შეეცადა რეალისტურად აესახა კაპიტალისტური სამყაროს „მაღალი საზოგადოების“ მახინჯი ყოფა, მისი მანკიერი თვისებები. გერჰარდტების ოჯახის აღწერისას მწერალმა ბევრი ავტობიოგრაფიული ამბავი გამოიყენა. დიდია მსგავსება მოხუც გერჰარდტსა და მწერლის მამას შორის. თავად დრაიზერი ჯენი გერჰატდს თავის ყველაზე საყვარელ გმირად თვლიდა. რომანში დაპირისპირებულია უბრალო, მშრომელი ადამიანებისა და გამდიდრების ჟინს აყოლილი, მომხვეჭელი კაპიტალისტების ბუნება.
კალინინგრადი

კალინინგრადი (რუს. Калининград, 1946 წლამდე კენიგსბერგი) — საპორტო ქალაქი რუსეთში, კალინინგრადის ოლქის ადმინისტრაციული ცენტრი, რომელიც არის რუსული ნახევრადექსკლავი პოლონეთსა და ლიეტუვას შორის ბალტიის ზღვაზე. ქალაქის მოსახლეობა 2010 წლის მონაცემებით არის 431 500. ეთნუკური შემადგენლობა არის შემდეგი - რუსი 77,9 %, ბელარუსი 8,0 %, უკრაინელი 7,3 %, ლიეტუველი 1,9 %, გერმანელი 0,6 % და პოლონელი 0,5 %. გერმანული ქალაქი კენიგსბერგი, რომელიც დაარსდა 1255 წელს ოკუპირებულ იქნა საბჭოთა ჯარების მიერ 1945 წელს და 1946 წელს დაარქვეს კალინინგრადი. კრულევიეცი 1255 წელს აშენდა ტევტონთა რაინდების მიერ მდინარე პრეგოლას შენაკადთან აღმართული ციხის გარშემო. ამ ციხეს გერმ. Königsberg, ანუ სამეფო მთა ერქვა. ქალაქს ლიეტუვურად ლიეტ. Karaliaučius, ლათ. Karaļauč, ხოლო - რუს. Королевец ეწოდებოდა. მეორე მსოფლიო ომის შემდეგ ქალაქი საბჭოთა კავშირის შემადგენლობაში შევიდა, ხოლო 1946 წელს კომუნისტურმა ხელისუფლებამ მას სახელი შეუცვალა და კალინინგრადი უწოდა - მიხეილ კალინინის საპატივსაცემოდ (რომელიც, მათ შორის, კატინში პოლონელების მასობრივი მკვლელობის შესახებ მიღებულ გადაწყვეტილებაზეა პასუხისმგებელი). 2023 წელს პოლონეთის რესპუბლიკის საზღვრებს მიღმა გეოგრაფიული სახელების სტანდარტიზაციის კომიტეტმა რეკომენდაცია გასცა, რომლის თანახმადაც მხოლოდ პოლონური სახელწოდება, კრულევიეცი უნდა იქნას გამოყენებული ქალაქ კალინინგრადის მოხსენიებისას, ხოლო კალინინგრადის ოლქზე საუბრისას - კრულევიეცის ოლქი. აღნიშნულ საკითხზე დადგენილება ძალაში 2023 წლის 9 მაისს შევიდა. კალინინგრადის დაძმობილებული ქალაქები არიან: კილი, გერმანია გრონინგენი, ნიდერლანდები გდანსკი, პოლონეთი გდინია, პოლონეთი ტორუნი, პოლონეთი ბელოსტოკი, პოლონეთი მალმე, შვედეთი ნორფოლკი, აშშ მეხიკო, მექსიკა კლაიპედა, ლიეტუვა ↑ Предварительные итоги Всероссийской переписи населения 2010 года დაარქივებული 2012-08-19 საიტზე Wayback Machine. . ↑ 2.0 2.1 პოლონეთის საელჩო საქართველოში
გევინ დეგრო

გევინ შეინ დეგრო (დ. 4 თებერვალი, 1977, სამხრეთ ფალსბურგი, ნიუ იორკი, აშშ) — ამერიკელი მომღერალი, კომპოზიტორი და მუსიკოსი. გევინ დეგრო გაიზარდა სამხრეთ ფოლსბურგში. მამამისი იყო ციხის მცველი, დედამისი კი — დეტოქსიკაციის სპეციალისტი, რაც ნახსენებია გევინის სიმღერაში „I Don't Want to Be“. დეგრომ სიმღერა და პიანინოზე დაკვრა 8 წლის ასაკიდან დაიწყო. იგი შევიდა ბერკლის მუსიკალურ კოლეჯში, იმავე წელს, რა დროსაც ჯონ მაიერი. მას აგრეთვე ჰყავს უფროსი და-ძმა, ჯოუი და და ნიკა. ჯოუი ამჟამად გევინის ბეკ-ვოკალისტია. შეგიძლიათ იხილოთ მედიაფაილები თემაზე „გევინ დეგრო“ ვიკისაწყობში. ოფიციალური საიტი გევინ დეგრო კინოფილმების ინტერნეტ-მონაცემთა ბაზაში ↑ Freebase Data Dumps — Google. <a href="https://wikidata.org/wiki/Track:Q95"></a><a href="https://wikidata.org/wiki/Track:Q648625"></a><a href="https://wikidata.org/wiki/Track:Q15241312"></a><a href="https://wikidata.org/wiki/Track:Q1453477"></a>
შერილ კროუ

შერილ სიუზენ კროუ (დ. 11 თებერვალი, 1962, კენეტი, მისური, აშშ) — ამერიკელი მუსიკოსი, მომღერალი სიმღერების ავტორი. მისი მუსიკა მოიცავს როკს, ქანთრის, პოპს, ფოლკს და ბლუზს. მიღებული აქვს 9 გრემის ჯილდო. კროუ აგრეთვე არის პოლიტიკური აქტივისტი. მას ნამღერი აქვს როლინგ სტოუნზთან და დუეტში მიკ ჯეგერთან, მაიკლ ჯექსონთან და კიდ როკთან, აგრეთვე სხვებთანაც. კროუს სიმღერები შეტანილია მრავალ ფილმში, რომელთა შორის არის „მანქანები“, „ერინ ბროკოვიჩი“ „მამაცთა სახლი“ და „ხვალინდელი დღე არასოდეს მოკვდება“. მთავარი სტატია: შერილ კროუს დისკოგრაფია. Tuesday Night Music Club (1993) Sheryl Crow (1996) The Globe Sessions (1998) C'mon C'mon (2002) Wildflower (2005) Detours (2008) 100 Miles from Memphis (2010) Feels Like Home (2013) Be Myself (2017) Threads (2019) Evolution (2024) შეგიძლიათ იხილოთ მედიაფაილები თემაზე „შერილ კროუ“ ვიკისაწყობში. ოფიციალური საიტი შერილ კროუს კარიერა A&M Records-ში, გალერეა და დისკოგრაფია დაარქივებული 2008-03-09 საიტზე Wayback Machine. შერილ კროუ კინოფილმების ინტერნეტ-მონაცემთა ბაზაში შერილ კროუს ინტერვიუ National Public Radio-ში, Fresh Air შერილ კროუს ინტერვიუ - Billboard En Español-ში დაარქივებული 2008-12-06 საიტზე Wayback Machine. ↑ Sheryl Crow – Country Western recreated. gibson.com. დაარქივებულია ორიგინალიდან — აპრილი 26, 2012. ციტირების თარიღი: October 17, 2016. ↑ Sheryl Crow Southern Jumbo Special Edition. gibson.com. დაარქივებულია ორიგინალიდან — ოქტომბერი 25, 2013. ციტირების თარიღი: October 17, 2016. ↑ The Rolling Stones live at the Oakland Arena, Oakland, CA, Nov. 12, 2002 by IORR Iorr.org Retrieved on 2007-11-25
მიშელ ბრენჩი

მიშელ ჟაკ ბრანჩ-ლანდუ (ინგლ. Michelle Jacquet Branch-Landau; დ. 2 ივლისი, 1983, ფინიქსი, არიზონა, აშშ) — ამერიკელი მომღერალი, კომპოზიტორი და გიტარისტი. მთავარი სტატია: მიშელ ბრენჩის დისკოგრაფია. სტუდიური ალბომები Broken Bracelet (2000) The Spirit Room (2001) Hotel Paper (2003) Hopeless Romantic (2017) EP-ები Everything Comes and Goes (2010) ვიკისაწყობში არის გვერდი თემაზე: მიშელ ბრენჩი ოფიციალური საიტი მიშელ ბრენჩი კინოფილმების ინტერნეტ-მონაცემთა ბაზაში მიშელ ბრენჩი საიტზე Wayback Machine (არქივირებულია იანვარი 20, 2002)
The Wreckers

The Wreckers — ამერიკული ქანთრი პოპი-ს სტილის დუეტი, რომელიც ჩამოყალიბდა 2004 წელს. მასში შედიან მომღერალი და კომპოზიტორი მიშელ ბრენჩი და ჯესიკა ჰარპი. ორივემ მანამდე მიაღწია პოპულარობას, სანამ ჯგუფს შეუერთდებოდა. 2006 წელს დუეტმა გამოუშვა სადებიუტო ალბომი Stand Still, Look Pretty. სტუდიური ალბომი Stand Still, Look Pretty (2006) The Wreckers დაარქივებული 2006-06-10 საიტზე Wayback Machine. ჯესიკა ჰარპი მიშელ ბრენჩი The Wreckers საიტზე MySpace
ტაილერ ჰილტონი

ტაილერ ჯეიმზ ჰილტონი (ინგლ. Tyler James Hilton; დ. 22 ნოემბერი, 1983, პალმ-სპრინგსი (კალიფორნია), აშშ) — ამერიკელი მომღერალი და კომპოზიტორი და მსახიობი. ჰილტონმა თავისი პროფესიონალური კარიერა მუსიკაში დაიწყო 2000 წელს. ოფიციალური საიტი ტაილერ ჰილტონი კინოფილმების ინტერნეტ-მონაცემთა ბაზაში
Jimmy Eat World

Jimmy Eat World — ამერიკელი ალტერნატიული როკის ჟანრის ჯგუფი, წარმოშობით მესა, არიზონა, აშშ-დან, რომელიც ჩამოყალიბდა 1993 წელს. მთავარი სტატია: Jimmy Eat World-ის დისკოგრაფია. სტუდიური ალბომები Jimmy Eat World (1994) Static Prevails (1996) Clarity (1999) Bleed American (2001) Futures (2004) Chase This Light (2007) Invented (2010) Damage (2013) Integrity Blues (2016) ოფიციალური საიტი ↑ 1.0 1.1 1.2 Leahey, Andrew. Biography - Jimmy Eat World. Allmusic. დაარქივებულია ორიგინალიდან — 2016-01-10. ციტირების თარიღი: October 24, 2007. ↑ Ryan, Chris. Jimmy Eat World: Biography : Rolling Stone. როლინგ სტოუნსი. დაარქივებულია ორიგინალიდან — 2007-11-01. ციტირების თარიღი: October 24, 2007. ↑ Wood, Mikael. (October 23) Emo "Elder" Statesmen Jimmy Eat World and Thrice by Mikael Wood. The Village Voice. დაარქივებულია ორიგინალიდან — 2007-10-26. ციტირების თარიღი: October 24, 2007. ↑ La Gorce, Tommy. (August 14, 2005) Finding Emo. The New York Times. ციტირების თარიღი: October 24, 2007.
The Honorary Title

The Honorary Title — ინდი-როკის ჟანრის ჯგუფი, წარმოშობით ბრუკლინი, ნიუ-იორკიდან. ჯგუფმა თავიანთი პირველი ალბომი გამოუშვა 2004 წელს, Anything Else But the Truth, რომელიც მოგვიანებით განმეორებით გამოუშვეს სადაც შევიდა 5 ახალი სიმღერა და 2 ბონუსური ვიდეო. ჯგუფის ბოლო ალბომი Scream and Light Up the Sky, გამოვიდა 2007 წლის 28 აგვისტოს. სტუდიური ალბომები 2004: Anything Else But the Truth 2007: Scream and Light Up the Sky ოფიციალური საიტი The Honorary Title საიტზე MySpace
საქართველოს გაზეთი

„საქართველოს გაზეთი“ — პირველი ქართული ყოველკვირეული გაზეთი, ადგილობრივი ხელისუფლების ოფიციალური გამოცემა; დაარსდა 1819 წლის 8 მარტს თბილისში. 1820 წლიდან გამოდიოდა „ქართული გაზეთის“ სახელწოდებით. იბეჭდებოდა ცენტრალური და ადგილობრივი მთავრობების ბრძანებები, განკარგულებები, სტატიები რუსეთისა და საქართველოს საშინაო მდგომარეობაზე, საზღვარგარეთის ამბები, მოთხრობები, ანეკდოტები, განცხადებები და სხვა მასალა, რომელიც შესანიშნავად ასახავს ამ პერიოდის საქართველოს სოციალურ-პოლიტიკურ და კულტურულ ვითარებას. ტირაჟი დაახლოებით 150–200 ცალი. გაზეთი დაიხურა 1821 წელს. ლორთქიფანიძე ი., ქართული საბჭოთა ენციკლოპედია, ტ. 9, თბ., 1985. — გვ. 173. გუგუშვილი პ., ქართული ჟურნალისტიკა, ტ 1, თბ., 1941; ↑ ხაჭაპურიძე, გ., „საქართველოს XIX და XX საუკუნეთა ისტორია“, თბილისი: სახელგამი, 1940. — გვ. 45.
ქართული გაზეთი (ბერლინი)

„ქართული გაზეთი (ბერლინი)“— ქართული ორკვირეული გაზეთი. ეროვნულ-სეპარატისტული მიმართულებისა, „ქართული ეროვნული პარტიის“ ევროპის კომიტეტის გამოცემა. გამოდიოდა ბერლინში 1916–1918 წლებში. რედაქტორი — გ. კერესელიძე. გაზეთი განკუთვნილი იყო გერმანიაში მყოფი ქართველი ტყვეებისთვის. ჰქონდა დამატება „რა აკლია მიწის მუშას“. ქართული საბჭოთა ენციკლოპედია, ტ. 10, თბ., 1986. — გვ. 473.
ტფილისის უწყებანი

„ტფილისის უწყებანი“ — ქართული ყოველკვირეული გაზეთი. მთავრობის ოფიციალური ორგანო „ტიფლისსკიე ვედომოსტის“ (Тифлисские ведомости, რუსული გაზეთი) პარალელური გამოცემა. გამოდიოდა თბილისში 1828 წლის 4 ივლისიდან 1832 წლამდე. რუსული გაზეთის რედაქტორი ჟურნალისტი პ. სენკოვსკი იყო, ქართული გამოცემის მთარგმნელი — სოლომონ დოდაშვილი. 1828 წელს, გაზეთის პირველი ნომრები გამოვიდა „ტფილისის ვედომოსტის“ სახელწოდებით, 1832 წლის პირველ ნომერს კი „ტფილისის უწყებანი“ ეწოდა. გაზეთი თავდაპირველად ყოველკვირეული იყო, ხოლო 1832 წლიდან თვეში ორჯერ გამოდიოდა. გაზეთი ხელისუფლებისოფიციალური ორგანო იყო, მასში იბეჭდებოდა მთავრობის დადგენილებები, პუბლიცისტური წერილები, ახალი ამბები, განცხადებები და სხვა მასალები. 1832 წლიდან გამოვიდა „ტფილისის უწყებანის“ დამატება „სალიტერატურონი ნაწილნი ტფილისის უწყებათანი“. გუგუშვილი პ., ქართული ჟურნალისტიკა, ტ. 1, თბ., 1941; ქართული საბჭოთა ენციკლოპედია, ტ. 10, თბ., 1986. — გვ. 83. ↑ ქართული პერიოდიკის ბიბლიოგრაფია : 1819–1845 / შემდგ. გ. ი. ბაქრაძე, რედ. ვ. ი. ეგნატაშვილი, თბ., 1947. — გვ. 3.
ცისკარი (მრავალმნიშვნელოვანი)

ცისკარი შეიძლება აღნიშნავდეს: ცისკარი - ქართული წიგნის გამომცემელი ამხანაგობა ცისკარი - ქართული ჟურნალი ცისკარი - სამეურნეო გაზეთი ცისკარი - მართლმადიდებლური ღვთისმსახურება
მსახურთუხუცესი

მსახურთუხუცესი — მაღალი სახელმწიფო თანამდებობის პირი ფეოდალურ საქართველოში. მსახურთუხუცესი პირველად XII საუკუნეში - გიორგი III-ის მეფობის ხანაში იხსენიება, მაგრამ საფიქრებელია, რომ მსახურთუხუცესობა გაცილებით უფრო ძველი თანამდებობა იყო. თავდაპირველად მსახურთუხუცესი ხელშინაურ მოხელედ ითვლებოდა. ქვეყნის გაერთიანებასთან ერთად მეფის მსახურთუხუცესი თანდათან საჯარო სამართლის საწყისებზე მოსაქმე მოხელედ იქცა. XIII საუკუნეში რუსუდან მეფემ მსახურთუხუცესი სავაზიროში შეიყვანა და ამ დროიდან იგი ვეზირად ითვლებოდა, მეჭურჭლეთუხუცესთან ერთად „ორთა ვაზირთა“ ჯგუფს შეადგენდა. მსახურთუხუცესის ფუნქციები მრავალგვარი იყო და სამ ერთმანეთთან ნაკლებად დაკავშირებულ სფეროს — სალაროს, მეფის საწოლსა და მისსავე კერძო მეურნეობას მოიცავდა. მის ერთ-ერთ მოვალეობად ითვლებოდა „შეკაზმვა მეფისა“. მსახურთუხუცესს ექვემდებარებოდნენ „მსახურნი მეფისა“, მოლარეთუხუცესი, მესაწოლეთუხუცესი, ფარეშთუხუცესი, მეხილეთუხუცესი და სხვა სათანადო მოხელეები. ნადარეიშვილი გ., ქართული საბჭოთა ენციკლოპედია, ტ. 7, თბ., 1984. — გვ. 174. ჯავახიშვილი ივ., ქართული სამართლის ისტორია, წგნ. 2, ნაკვ.1, ტფ., 1928.
მსახური

მსახური — სოციალური ფენის წარმომადგენელი ფეოდალურ საქართველოში. მსახური პირადად არათავისუფალი იყო და გლეხობის ზედაფენაში შედიოდა (სხვა შეხედულებით, V-XIV საუკუნეებში პირადად თავისუფალი მწარმოებელი ზედაფენის ან კიდევ ფეოდალთა კლასის წევრი). მსახურს „მსახურის მამული“ ეჭირა, გასხვისების უფლება არ ჰქონდა, რადგან მესაკუთრედ მისი ბატონი ითვლებოდა. ზოგიერთ მსახურს ჰქონდა ნასყიდი მიწაც, რომლის განმკარგულებელი თავად იყო. გაქცეული გლეხის საძებრად დაწესებული 30-წლიანი ვადა მსახურზედაც ვრცელდებოდა. მსახურთა ფენის ვალდებულება მეფისა და საერო და საეკლესიო ფეოდალების მიმართ იყო: მოლაშქრეობა, მოხელეობა, სამასპინძლო და სხვა. სამასპინძლო წარმოადგენდა ნატურალურ გამოსაღებს ჩვეულებრივ 2 წელიწადში ერთხელ. მსახურთა ფენიდან ხდებოდა აზნაურთა წოდების შევსება. ერთიანი მონარქიის არსებობის ხანაში მსახურთა ფენა ერთგვარად აღზევდა. სამეფო კარს უამრავი დაბალი მოხელე და მოსამსახურე სჭირდებოდა, გამარჯვებით დამთავრებული ომები კი მოლაშქრე - მსახურებს ქონებისა შეძენისა და ცალკეულ შემთხვევაში აზნაურული სამსახურის საშუალებას აძლევდა. გვიანდელ შუა საკუნეებში, ქვეყნის ეკონომიკური დაქვეითებისა და პოლიტიკური დაქუცმაცებულობის პერიოდში, მსახურთა ფენაც დაქვეითდა. ამ ვითარებამ გამოხატულება პოვა მსახურის სისხლის ფასის შემცირებაშიც. ბექა-აღბუღას სამართლის მიხედვით, მსახურის სისხლის ფასი 1000 თეთრია, მებეგრე გლეხისა - 400; ვახტანგ VI-ის სამართლის მიხედვით კი მსახუეის სისხლს ფასი 24 თუმანია, გლეხისა - 12. მსახურთა ფენაში, გვიანდელი შუა საუკუნეების მონაცემებით, 2 ეკონომიკური ჯგუფი გამოიყოფოდა: „მართებული მსახური“, ანუ „კაი კვამლი“, რომელიც „მთელ საკომლოს“ ფლობდა, და „დაბალი მსახური“, რომელსაც „ნახევარი საკომლო“ ჰქონდა. გარდა ამისა, წყაროებში ნახსენებია „დაბეგრილი“ და „დაუბეგრავი“ მსახურიც. მსახურთა მცირე ნაწილს საკუთარი გლეხები ჰყავდა და ამდენად გლეხის ექსპლუატაციის მონაწილე იყო. ზოგიერთ შემთხვევაში კი მსახურს თავისი ბატონი უზრუნველყოფდა ხლებისა და ლაშქრობის დროს. მებეგრე გლეხის მსახურის კატეგორიაში აღზევება მის უშუალო ბატონს შეეძლო. მსახურთა სამხედრო თუ საპოლიციო რაზმებისა და მოხელეების გარეშე არსებობა მსხვილ ფეოდალებს არ შეეძლოთ. ამ ვითარების გამო მსახურთა ფენა საკმაოდ მყარი იყო ფეოდალიზმის არსებობის მთელ მანძილზე. გვიანდელი შუა საუკუნეებში მსახურის სინონიმად ხშირად იხმარებოდა თარხანი ან აზატი (იგულისხმება მებეგრე გლეხის „თავი ბეგრისაგან“ განთავისუფლება და მსახურად დადგენა). ბატონს უფლება ჰქონდა დაესაჯა თავისი მსახური ცემით, დაბმით, დარბევით და სხვა. საქართველოს რუსეთთან შეერთების შემდეგ მთავრობამ არ ცნო მსახურთა პრივილეგიები და მებეგრე გლეხებთან ერთად დაბეგრა. მსახურები ბატონყმობის უღლისაგან განთავისუფლდნენ მთელ გლეხობასთან ერთად 1864-1871 წლებში. მსახურებს მრავალი საერთო აქვს ფეოდალურ დასავლეთ ევროპაში ცნობილ მინისტერიალებთან. ბერძენიშვილი ნ., საქართველოს ისტორიის საკითხები, წგნ. 2, თბ., 1965; რატიანი ზ., მსახურთა კლასობრივი ვინაობის გაგებისათვის, «მაცნე. ისტორიის, არქეოლოგიის, ეთნოგრაფიისა და ხელოვნების ისტორიის სერია», 1974, № 3; საქართველოს ისტორიის ნარკვევები, ტ. 1, თბ., 1970; იგივე ტ. 2, 4, თბ., 1973; იგივე ტ. 3, თბ., 1979; ჩხატარაიშვილი ქ., ნარკვევები საქმის ისტორიიდან ფეოდალურ საქართველოში, თბ., 1979; ჯავახიშვილი ივ., ქართული სამართლის ისტორია, წგნ. 2, ნაკვ. 1, ტფ., 1928; ჯანაშია ს., შრომები, ტ 2, თბ., 1952; ჯამბურია გ., ქსე, ტ. 7, გვ. 174, თბ., 1984
Starbucks

სტარბაქსი (Starbucks; NASDAQ: SBUX) — ამერიკული კომპანია, რომელიც ყავის გაყიდვითაა დაკავებული იგივე სახელწოდების მქონე ყავახანების ქსელში. მმართველი კომპანიის — Starbucks Corporation-ის სათავო ოფისი — სიეტლში, აშშ მდებარეობს. სტარბაქსი მსოფლიოში ყველაზე დიდი ყავახანების ქსელია. ვიკისაწყობში არის გვერდი თემაზე: Starbucks ოფიციალური საიტი Starbucks-ის ცენტრები დაარქივებული 2016-10-28 საიტზე Wayback Machine.
რემიქსი

რემიქსი (ინგლ. remix) — სიმღერის ალტერნატიული ვერსია, რომელიც ორიგინალური ვერსიისგან განსხვავდება. რემიქსი იქმნება საწყისი კომპოზიციის რამდენიმე ნაწილის „შერევით“, მასზე სხვადასხვა ხმის თუ სპეცეფექტის დადებით, ტემპის და ტონალობის შეცვლით და ა. შ.
Travis

Travis — შოტლანდიური ინდი პოპ/ბრიტპოპ ჯგუფი ქალაქ გლაზგოდან. კოლექტივის შემადგენლობაში შედიან - ფრენ ჰილი (ვოკალი, გიტარა, ფორტეპიანო, ბანჯო), ენდი დანლოპი (გიტარა, ბანჯო, ვოკალი), დაგი პეინი (ბას გიტარა) და ნილ პრიმროუზი (დასარტყმელი საკრავები). Travis-ს ორჯერ მიენიჭა საუკეთესო ჯგუფის ჯილდო ბრიტანულ მუსიკის დაჯილდოებაზე. მათ ხშირად ახსენებენ, როგორც ჯგუფს, რომელმაც გზა გაუკვალა კოლექტივებს Coldplay და Keane. Coldplay-ს ვოკალისტი კრის მარტინი Travis-ზე საუბრისას საკუთარ თავს უწოდებდა „ფრენ ჰილის ღარიბთათვის“, აღნიშნავდა რა, რომ Travis-მა „შექმნა Coldplay და მრავალი სხვა“.. ჯგუფის სახელწოდება მომდინარეობს ჰარი დინ სტენტონის პერსონაჟის ტრევის ჰენდერსონის სახელისგან (ფილმიდან „პარიზი, ტეხასი“. მთავარი სტატია: Travis-ის დისკოგრაფია. Good Feeling (1997) The Man Who (1999) The Invisible Band (2001) 12 Memories (2003) The Boy with No Name (2007) Ode to J. Smith (2008) Where You Stand (2013) Everything at Once (2016) 10 Songs (2020) ოფიციალური საიტი Travis საიტზე MySpace Travis Facebook-ზე ↑ http://www.contactmusic.com/news/martin-travis-invented-coldplay_1019613